CELEX: 62009TN0350
Language: et
Date: 2009-09-04 00:00:00
Title: Kohtuasi T-350/09: 4. septembril 2009 esitatud hagi — ICO Satellite versus komisjon

7.11.2009   
            
            
               ET
            
            
               Euroopa Liidu Teataja
            
            
               C 267/76
            
         4. septembril 2009 esitatud hagi — ICO Satellite versus komisjon
   (Kohtuasi T-350/09)
   2009/C 267/137
   Kohtumenetluse keel: inglise
   
      Pooled
   
   
      Hageja: ICO Satellite Ltd (Slough, Ühendkuningriik) (esindaja: solicitor S. Tupper)
   
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               tühistada 13. mai 2009. aasta otsus nr 2009/449/EÜ liikuva kosmoseside teenuseid pakkuvate üleeuroopaliste süsteemide operaatorite valiku kohta, lähtudes EÜ artiklitest 230 ja 231;
            
         
               —
            
            
               mõista kohtukulud ja muud kohtu hinnangul vajalikud summad välja kostjalt.
            
         
      Väited ja peamised argumendid
   
   Hageja esitab oma hagiavaldusega nõude tühistada komisjoni 13. mai 2009. aasta otsus nr 2009/449/EÜ liikuva kosmoseside teenuseid pakkuvate üleeuroopaliste süsteemide operaatorite valiku kohta (1).
   Hageja väidab, et vaidlustatud otsus jätab ta ilma omandiõigusest, mis kuulub talle rahvusvahelise õiguse alusel. Lisaks väidab ta, et vaidlustatud otsus on ebaseaduslik, kuna komisjon:
   
               a)
            
            
               diskrimineeris hagejat, kuna ta kaasas Inmarsat Ventures Limited (edaspidi „Inmarsat”) nõukogu endise esimehe otsustusmenetlusse, rikkudes olulisi menetlusnorme ja võrdse kohtlemise põhimõtet; ja
            
         
               b)
            
            
               toimis ebamõistlikult, valides hageja asemel välja äriühingud Inmarsat ja Solaris Mobile Limited, kuigi hageja väitel on just temal paremad eeldused liikuva kosmoseside teenuste pakkumiseks.
               Hageja leiab, et vaidlustatud otsuse vastuvõtmine hageja poolt oli ebaproportsionaalne ja diskrimineeriv toiming, mis rikkus hageja õiguspäraseid ootusi. Lisaks väidab hageja, et vaidlustatud otsusega on ühtlasi rikutud tema õigust oma omandit segamatult kasutada, mis on kaitstud Euroopa inimõiguste ja põhivabaduste kaitse konventsiooni (edaspidi „EIÕK”) esimese protokolli artikliga 1, samuti õigust segamatult kasutada subjektiivseid tsiviilõigusi, kaasa arvatud omandiõigus ja õigus õiglasele ja avalikule asja arutamisele, mis on sätestatud EIÕK artiklis 6.
            
         
      (1)  Komisjoni 13. mai 2009. aasta otsus 2009/449/EÜ liikuva kosmoseside teenuseid pakkuvate üleeuroopaliste süsteemide operaatorite valiku kohta (teatavaks tehtud numbri K(2009) 3746 all) (ELT 2009 L 149, lk 65).